**ΔΗΛΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ ΠΕΛΑΤΩΝ, ΣΥΝΕΡΓΑΤΩΝ & ΠΡΟΜΗΘΕΥΤΩΝ**

Στοιχεία Υπευθύνου Επεξεργασίας:

Επωνυμία: ΙΝΣΤΙΤΟΥΤΟ ΦΑΡΜΑΚΕΥΤΙΚΗΣ ΕΡΕΥΝΑΣ ΚΑΙ ΤΕΧΝΟΛΟΓΙΑΣ Α.Ε. (ΙΦΕΤ Α.Ε.)

Έδρα: Παλλήνη Αττικής (18ο χλμ. Λεωφόρου Μαραθώνος)

Τηλέφωνο Διοίκησης: 2132002442 - 443

Telefax: 2106039993

E-mail: info@ifet.gr

Στοιχεία Υπευθύνου Προστασίας Δεδομένων (ΥΠΔ/DPO) της «ΙΦΕΤ Α.Ε.»:

Έδρα: Παλλήνη Αττικής (18ο χλμ. Λεωφόρου Μαραθώνος)

Τηλέφωνο: 2132002485

E-mail: dpo@ifet.gr

Σας ευχαριστούμε που εμπιστεύεστε την εταιρεία «ΙΦΕΤ Α.Ε.» (εφ’ εξής «η Εταιρεία») για την επεξεργασία των προσωπικών δεδομένων σας.

Με την παρούσα σας γνωστοποιούμε, σύμφωνα με τον «Γενικό Κανονισμό για την Προστασία Δεδομένων Προσωπικού Χαρακτήρα» [ΕΕ] 2016/679 (ΓΚΠΔ/GDPR) (εφ’ εξής «ο Κανονισμός»), την επεξεργασία προσωπικών δεδομένων πελατών, συνεργατών και προμηθευτών, στην οποία προβαίνει η Εταιρεία.

**1.- Αντικείμενο**

Κατά την διάρκεια των διαδικασιών για την επιλογή συνεργατών και προμηθευτών, αλλά και κατά την διάρκεια/στο πλαίσιο της συνεργασίας της με τους πελάτες, συνεργάτες και προμηθευτές της, η Εταιρεία συλλέγει προσωπικά δεδομένα των ιδίων αυτών προσώπων ή των νομίμων ή τυχόν εντεταλμένων εκπροσώπων τους, των υπαλλήλων, των τυχόν υπεργολάβων, των προσώπων επικοινωνίας και εν γένει των προστηθέντων αυτών∙ επίσης, συλλέγει προσωπικά δεδομένα των φυσικών προσώπων, τα οποία αποκτούν πρόσβαση ή/και παρέχουν εργασία/υπηρεσίες στις εγκαταστάσεις της Εταιρείας.

Η παρούσα δήλωση περιγράφει τις πρακτικές μας σχετικώς με την επεξεργασία προσωπικών δεδομένων των ανωτέρω προσώπων.

Ως επεξεργασία νοείται η συλλογή, καταχώριση, οργάνωση, διάρθρωση, αποθήκευση, προσαρμογή ή μεταβολή, ανάκτηση, αναζήτηση, χρήση, κοινολόγηση με διαβίβαση, διάδοση ή κάθε άλλης μορφής διάθεσης, συσχέτιση ή συνδυασμό, περιορισμό ή διαγραφή ή καταστροφή προσωπικών δεδομένων των φυσικών προσώπων.

Η Εταιρεία διατηρεί το δικαίωμα να τροποποιεί και να αναπροσαρμόζει την παρούσα δήλωση, όποτε κρίνεται αυτό αναγκαίο, ενώ οι εκάστοτε αλλαγές τίθενται σε ισχύ από την ανάρτησή τους στην ιστοσελίδα της.

Σε περίπτωση, κατά την οποία η συνεργασία πελατών, συνεργατών ή προμηθευτών με την Εταιρεία, διέπεται από ειδικούς όρους σε σχέση με την προστασία των ΠΔ τους, οι όροι αυτοί ισχύουν από κοινού με τους παρόντες∙ σε περίπτωση συγκρούσεως κατισχύουν οι ειδικοί όροι.

**2.- Δεδομένα που συλλέγονται**

Εάν ανήκετε σε κάποια από τις ανωτέρω κατηγορίες, ανάλογα με τις συγκεκριμένες περιστάσεις και τις ισχύουσες κάθε φορά νομικές διατάξεις, η Εταιρεία μπορεί να συλλέγει το σύνολο ή κάποιες από τις ακόλουθες πληροφορίες για εσάς:

* Ονοματεπώνυμο
* Στοιχεία επικοινωνίας
* Αντίγραφα εγγράφων ταυτοποίησης, ΑΦΜ και άλλες πληροφορίες σχετικές με την εκπλήρωση φορολογικών και άλλων διοικητικών υποχρεώσεων
* Στοιχεία τραπεζικού λογαριασμού
* Λεπτομέρειες αναφορικά με την συμβατική σχέση ή την συνεργασία σας με την Εταιρεία και τις αμοιβές σας
* Στοιχεία που υποβάλλονται στο πλαίσιο των διαγωνιστικών διαδικασιών και των απ’ ευθείας αναθέσεων συμβάσεων σε προμηθευτές (λ.χ. ποινικά μητρώα φυσικών προσώπων και των νομίμων εκπροσώπων των νομικών προσώπων, ακαδημαϊκοί τίτλοι σπουδών/πτυχία τεχνικής εκπαίδευσης, επαγγελματικές άδειες, πιστοληπτική ικανότητα).
* Πληροφορίες σχετικά με τις ώρες παρουσίας σας στην Εταιρεία και τις άδειες που σας χορηγούνται, εφόσον προσέρχεσθε, παρέχετε υπηρεσία ή εκτελείτε εργασίες στις εγκαταστάσεις της Εταιρείας, είτε ως πελάτης, συνεργάτης ή προμηθευτής της Εταιρείας είτε ως προστηθείς πελάτη, συνεργάτη ή προμηθευτή της Εταιρείας
* Δεδομένα υγείας σε περίπτωση που απαιτείται η πιστοποίηση της καταλληλότητας για την παροχή των συγκεκριμένων υπηρεσιών στο πλαίσιο της συνεργασίας μας
* Κατά την είσοδό σας στις εγκαταστάσεις στις εγκαταστάσεις της Εταιρείας συλλέγονται στοιχεία ταυτοποίησης (π.χ. ΑΔΤ, αριθμός διαβατηρίου), καθώς επίσης και η ημερομηνία και ώρα εισόδου και εξόδου. Εκδίδεται κάρτα εισόδου, την οποία φέρετε κατά την διάρκεια της παρουσίας σας στις εγκαταστάσεις μας.
* Επιπλέον πληροφορίες που μας κοινοποιείτε (λ.χ. συστατικές επιστολές τρίτων)

**3. Πηγές συλλογής των δεδομένων**

Τα προσωπικά δεδομένα σας συλλέγονται:

**Από εσάς**

Υπάρχουν διάφοροι τρόποι, με τους οποίους μοιράζεστε πληροφορίες μαζί μας, μεταξύ των οποίων περιλαμβάνονται:

* Στοιχεία ταυτοποίησης (π.χ. αριθμός ταυτότητας, αριθμός διαβατηρίου και φωτοαντίγραφα αυτών).
* Μέσω τηλεφώνου.
* Μέσω ηλεκτρονικής επικοινωνίας (e-mail).
* Με την υποβολή εγγράφων προσφορών στο πλαίσιο των διαγωνιστικών διαδικασιών και των απ’ ευθείας αναθέσεων συμβάσεων, καθώς και με την υπογραφή των αντίστοιχων συμβατικών εγγράφων
* Με συμπλήρωση εταιρικών εντύπων, ανταλλαγή επαγγελματικών κρατών.

**Από άλλες πηγές**

Επίσης, λαμβάνουμε προσωπικά δεδομένα για εσάς και από άλλες πηγές: από τρίτους, με τους οποίους έχετε συνεργασθεί στο παρελθόν, από την ανώνυμη εταιρεία με την επωνυμία «Τραπεζικά Συστήματα Πληροφοριών ΑΕ» (ΤΕΙΡΕΣΙΑΣ Α.Ε.) και από τις δημόσιες πηγές (ΦΕΚ, ΓΕΜΗ, Επαγγελματικοί οδηγοί), όπου υπάρχουν δημόσιες καταχωρήσεις αναφορικά με την επαγγελματική δραστηριότητά σας.

**Αυτόματα**

Προσωπικά δεδομένα συλλέγονται αυτόματα, όταν εισέρχεστε σε χώρο της Εταιρείας και σε χρόνους, κατά τους οποίους λειτουργεί εσωτερικό κύκλωμα καταγραφής (CCTV)

**4.- Σκοποί επεξεργασίας**

Η Εταιρεία συλλέγει και επεξεργάζεται τα προσωπικά δεδομένα, τα οποία αναφέρονται ανωτέρω, για τους ακόλουθους σκοπούς:

* για την εκτέλεση των υποχρεώσεων της από την σύμβαση και την συνεργασία μαζί σας
* για την εκπλήρωση νομίμων υποχρεώσεων (λ.χ. βάσει της φορολογικής και ασφαλιστικής νομοθεσίας, της νομοθεσίας περί δημοσίων προμηθειών), την τιμολόγηση και απόδειξη της παροχής της υπηρεσίας
* για την προστασία της περιουσίας της (εγκαταστάσεις, υποδομές, εξοπλισμός) και των εννόμων συμφερόντων της.

Η Εταιρεία συλλέγει και επεξεργάζεται τα προσωπικά δεδομένα των πελατών, συνεργατών και προμηθευτών της αποκλειστικά και μόνον για τους προαναφερόμενους σκοπούς και μόνο στο απολύτως αναγκαίο μέτρο για την αποτελεσματική εξυπηρέτηση των σκοπών αυτών. Τα δεδομένα αυτά είναι κάθε φορά συναφή, πρόσφορα και όχι περισσότερα από όσα απαιτούνται βάσει της οικείας νομοθεσίας, εν όψει των ανωτέρω σκοπών, είναι δε ακριβή και, εφ’ όσον χρειάζεται, υποβάλλονται σε ενημέρωση.

**5.- Νομική Βάση**

Για κάθε επεξεργασία, την οποία εκτελεί η Εταιρεία, υφίσταται τουλάχιστον μία από τις ακόλουθες νομικές βάσεις.

* Η επεξεργασία είναι απαραίτητη για την εκτέλεση των συμβατικών υποχρεώσεων της Εταιρείας έναντι των πελατών, συνεργατών και των προμηθευτών της (άρθρο 6 παράγρ. 1 (β) του Γενικού Κανονισμού Προσωπικών Δεδομένων - ΓΚΠΔ)
* Η επεξεργασία είναι απαραίτητη για την συμμόρφωση της Εταιρείας σε έννομη υποχρέωσή της, η οποία απορρέει από το ισχύον νομοθετικό πλαίσιο λειτουργίας της (άρθρο 6 παράγρ. 1 (γ) ΓΚΠΔ)
* Η επεξεργασία είναι απαραίτητη για την εξυπηρέτηση των εννόμων συμφερόντων της Εταιρείας (άρθρο 6 παράγρ. 1 (στ) ΓΚΠΔ), η οποία συντρέχει ενδεικτικώς στις ακόλουθες περιπτώσεις:
* για την προάσπιση της περιουσίας της Εταιρείας και την τεκμηρίωση, εξασφάλιση και εξώδικη ή δικαστική θεμελίωση, άσκηση ή υποστήριξη των νομίμων αξιώσεών της∙
* την βελτίωση της ποιότητας των συνεργασιών της Εταιρείας και των παρεχόμενων υπηρεσιών και την απρόσκοπτη και αποτελεσματική επικοινωνία της με τους συνεργάτες της∙
* την παρακολούθηση της συμμόρφωσης με τις πρακτικές και τις διαδικασίες της Εταιρείας∙
* Η επεξεργασία γίνεται κατόπιν συγκατάθεσης εκ μέρους σας με θετική ενέργεια (άρθρο 6 παράγρ. 1 (α) ΓΚΠΔ).

**6.- Χρονικό διάστημα διατήρησης**

Η Εταιρεία θα διατηρεί τα προσωπικά δεδομένα των πελατών, συνεργατών και προμηθευτών σύμφωνα με την Πολιτική Διακράτησης Προσωπικών Δεδομένων, η οποία έχει επίσης δημοσιοποιηθεί. Σε κάθε περίπτωση η Εταιρεία θα διατηρεί τα προσωπικά δεδομένα των συνεργατών και προμηθευτών της σύμφωνα με τις ισχύουσες νομοθετικές διατάξεις και μόνον για όσο χρονικό διάστημα απαιτείται για την εκπλήρωση των σκοπών που αναφέρονται στις ενότητες 4 και 5.

**7.- Ασφάλεια Πληροφοριών**

Η επεξεργασία προσωπικών δεδομένων από την Εταιρεία διεξάγεται με τρόπο, ο οποίος να διασφαλίζει την ασφάλεια αυτών. Συγκεκριμένα, διεξάγεται αποκλειστικώς και μόνον από το εντεταλμένο για αυτόν τον σκοπό προσωπικό της Εταιρείας, ενώ λαμβάνονται όλα τα κατάλληλα οργανωτικά και τεχνικά μέτρα για την προστασία των προσωπικών δεδομένων των συνεργατών και των προμηθευτών από τυχαία ή αθέμιτη καταστροφή ή απώλεια, αλλοίωση, διάδοση ή μη εξουσιοδοτημένη πρόσβαση.

**8.- Διαβίβαση σε Τρίτους**

Η Εταιρεία δεν προβαίνει με κανέναν τρόπο στην διαβίβαση των προσωπικών δεδομένων των συνεργατών και προμηθευτών της ή σε διασύνδεση του αρχείου της σε οποιονδήποτε τρίτον έναντι οικονομικού ή άλλου ανταλλάγματος. Η Εταιρεία ενδέχεται να παρέχει πρόσβαση ή να διαβιβάζει τα προσωπικά δεδομένα των πελατών, συνεργατών και των προμηθευτών της σε:

**Τρίτους παρόχους υπηρεσιών** για λογαριασμό της Εταιρείας (δικηγόρους, δικαστικούς επιμελητές, λογιστές, ελεγκτές, παρόχους τεχνικών και υποστηρικτικών υπηρεσιών).

**Δημόσιες Αρχές** (δικαστικές, φορολογικές, ελεγκτικές, αστυνομικές κ.λπ.), όταν η Εταιρεία κρίνει ότι υποχρεούται σε διαβίβαση των προσωπικών δεδομένων, με βάση την καλή πίστη, ή σε συμμόρφωση οποιασδήποτε εκτελεστής διοικητικής πράξης ή εντολής.

**9.- Σύμφωνα με τον ΓΚΠΔ έχετε τα ακόλουθα δικαιώματα:**

**Δικαίωμα πρόσβασης στα προσωπικά σας δεδομένα (άρθρο 15)**

Δικαιούστε να αποκτήσετε πρόσβαση στα προσωπικά δεδομένα σας, τα οποία επεξεργάζεται η Εταιρεία, αλλά και να σας παρασχεθούν πληροφορίες σχετικά με τον τρόπο επεξεργασίας αυτών. Επίσης, δικαιούσθε να λάβετε αντίγραφα αυτών.

**Δικαίωμα διόρθωσης/συμπλήρωσης των προσωπικών σας δεδομένων σε περίπτωση ανακρίβειας/ελλείψεων (άρθρο 16)**

Δικαιούστε να μας ζητήσετε τη διόρθωση ή συμπλήρωση των προσωπικών σας δεδομένων, εάν είναι ανακριβή ή ελλιπή.

**Δικαίωμα διαγραφής των προσωπικών σας δεδομένων σε συγκεκριμένες περιπτώσεις (άρθρο 17)**

Δικαιούστε να ζητήσετε τη διαγραφή ορισμένων ή όλων των προσωπικών δεδομένων σας, τα οποία επεξεργάζεται η Εταιρεία, σε συγκεκριμένες περιπτώσεις, εφ’ όσον η περαιτέρω επεξεργασία αυτών από την Εταιρεία δεν είναι απαραίτητη για συγκεκριμένους νόμιμους λόγους. Επισημαίνουμε ότι το δικαίωμα αυτό δεν εφαρμόζεται όταν συντρέχουν λόγοι δημοσίου συμφέροντος στον τομέα της δημόσιας υγείας.

**Δικαίωμα περιορισμού της επεξεργασίας των προσωπικών δεδομένων (άρθρο 18)**

Δικαιούσθε να αιτηθείτε να περιοριστεί η επεξεργασία των προσωπικών σας δεδομένων, εφόσον συντρέχουν οι νόμιμες προϋποθέσεις. Στην περίπτωση αυτή, θα έχουμε το δικαίωμα να αποθηκεύουμε τα προσωπικά σας δεδομένα, αλλά όχι να τα επεξεργαζόμαστε περαιτέρω, εάν δεν έχουμε την συγκατάθεσή σας ή εάν δεν συντρέχει μία από τις περιπτώσεις, οι οποίες ορίζονται στον Κανονισμό.

**Δικαίωμα εναντίωσης στην επεξεργασία των προσωπικών σας δεδομένων (άρθρο 21)**

Δικαιούσθε, εφ’ όσον συντρέχουν οι νόμιμες προϋποθέσεις, να αντιταχθείτε στην επεξεργασία των προσωπικών δεδομένων σας, η οποία πραγματοποιείται από την Εταιρεία για την εκπλήρωση καθήκοντος προς το δημόσιο συμφέρον ή είναι απαραίτητη για σκοπούς έννομων συμφερόντων του ΙΦΕΤ ή τρίτου καθώς και για σκοπούς επιστημονικής ή ιστορικής έρευνας ή στατιστικούς σκοπούς .

**Δικαίωμα φορητότητας των δεδομένων σας (άρθρο 20)**

Δικαιούστε να αναλάβετε τα προσωπικά δεδομένα, τα οποία έχετε παράσχει στην Εταιρεία για δικούς σας σκοπούς, σε ηλεκτρονικό αντίγραφο, και να τα μεταφέρετε εύκολα και με ασφαλή τρόπο σε τρίτους, εφ’ όσον η επεξεργασία τους από την Εταιρεία βασίζεται στην συγκατάθεσή σας ή σύμβαση μεταξύ μας και διενεργείται με αυτοματοποιημένο (δηλ., ηλεκτρονικό ή ψηφιακό) τρόπο.

**Δικαίωμα υποβολής καταγγελίας (άρθρο 77)**

Δικαιούστε να υποβάλλετε καταγγελία στην Αρχή Προστασίας Δεδομένων Προσωπικού Χαρακτήρα (Λεωφ. Κηφισίας 1, Aθήνα 115 23, τηλ: 210 6475600) σε περίπτωση ατυχούς συμβάντος παραβίασης των προσωπικών σας δεδομένων.

**Δικαίωμα ανάκλησης της συγκατάθεσης σας (άρθρο 7)**

Δικαιούσθε να ανακαλέσετε ανά πάσα στιγμή και χωρίς συνέπειες την συγκατάθεση, την οποία έχετε παράσχει στην Εταιρεία για την επεξεργασία των προσωπικών σας δεδομένων. Η εν λόγω ανάκληση ισχύει για το μέλλον και δεν θίγει τη νομιμότητα της επεξεργασίας προ της ανάκλησης της συγκατάθεσης.

Σας επισημαίνουμε ότι τα ανωτέρω δικαιώματα δεν είναι απόλυτα και υπάρχουν συγκεκριμένες προϋποθέσεις, αλλά και περιορισμοί για την άσκησή τους. Η Εταιρεία θα σας ενημερώσει ατομικώς για τυχόν ειδικές εξαιρέσεις ή περιορισμούς, εφ’ όσον βεβαίως ισχύουν στην δική σας περίπτωση, μετά από την υποβολή του σχετικού αιτήματος.